Tá sé molta d’fheirmeoirí a bheith ar an airdeall faoin ngalar
ar a dtugtar víreas Schmallenberg.
Tá an galar in ann uain a chur den tsaol
agus tá sé díobhálach d’eallach freisin.
Níl aon chás den víreas aimsithe sa tír seo go fóill,
ach tá imní go bhféadfadh sé scaipeadh sa mBreatain.
Feirmeoirí caorach atá i Nóra agus Brian Ó Dufaigh
agus tá breis agus caoga caora acu ar an bhfeirm i dTor i nDún na nGall.
Tá siad iontach gnóthach faoi láthair mar go bhfuil tús curtha le séasúr bhreith na n-uan.
Cheana féin, tá go leor de na cinn óga rugtha
cosúil leis na cinn bheaga seo a tháinig ar an tsaol mall aréir.
Caithfidh tú a bheith i do shuí tríd an oíche ag fanacht orthu agus ag amharc orthu agus
bíonn tú millteanach gnóthach an t-am seo den bhliain,
ní bhíonn fáil agat tada de do chuid a dhéanamh in amannaí.
Tá buaireamh ar fheirmeoirí cosúil le Brian an t-earrach seo
mar go bhfuil an víreas Schmallenberg
aimsithe i mbreis agus 70 feirm sa Bhreatain agus ar mhíle feirm san Eoraip.
Buaileann an galar ainmhithe athchoganta cosúil le caoirigh agus ba
ach is in uain óga agus uain atá sa bhroinn go fóill a dhéanann sé damáiste mhór.
Tagann uain ar an tsaol le máchail mhór orthu nó faigheann siad bás sa bhroinn.
…móra dá dtiocfadh siad isteach sa tír,
because dá dtiocfadh sé isteach sa tír de réir cosúlachta,
tá 30% de do chuid uan ag gabháil a
ag gabháil a bhfuil gan úsáid because tá go léir rudaí dul a bhfuil contráilte leo,
ar dhóigh eacnamaíochta, níl feirmeacha ábalta 30% de chailliúint a sheasamh.
I ráiteas uaidh an Roinn Talmhaíochta tráthnóna, deir siad
nach bhfuil aon fhianaise ann go scaipeann víreas Schmallenburg chuig daoine
agus go bhfuil tástálacha á ndéanamh ar aon ainmhí a thagann ar an tsaol
sa tír seo le máchail nó a bhfuil aon chomharthaí den ghalar orthu.
Deir an Roinn Talmhaíochta agus Forbairt Tuaithe sna Sé Chontae go bhfuil siadsan
ag comhoibriú leis an Roinn Talmhaíochta ó dheas ar an chás seo.
Deir siad gurb é comhairle na dTréidlia
ná gur chóir a bheith cúramach faoi cén áit a gceannaítear stoc.
Aon bhliain déag ó shin buaileadh ceantracha Cois Teorann go holc
leis an ghalar crúibe agus béil.
B’éigean ainmhithe a mharú
ach níl aon rud mar sin beartaithe ag na Ranna Talmhaíochta go fóill.
Tá na huain anseo breá folláin agus sláintiúil
agus tá cúpla seachtain fágtha go fóill de shéasúr na n-uan.
Tá súil ag na feirmeoirí anseo in Éirinn
nach dtiocfaidh an víreas seo isteach chun na tíre
agus nach mbainfidh sé dá gcuid caoirigh.
Áine Ní Bhreisleáin, Nuacht TG4, i gContae Dhún na nGall.